अलग-अलग सड़क हादसों में तीन जनों की मौत
शहरके अलग-अलग इलाकों में शनिवार रात और रविवार को हुए सड़क हादसों में तीन जनों की मौत हो गई। तीनों मामलों में पुलिस ने रिपोर्ट दर्ज करके मामलों की जांच शुरू कर दी है। रेलवे कॉलोनी क्षेत्र में रविवार को ट्रैक्टर की टक्कर से एक युवक की मौत हो गई। इधर, अनंतपुरा क्षेत्र में रविवार को पैदल जा रहे एक अधेड़ की बाइक की टक्कर से मौत हो गई। वहीं, एलआईसी भवन के पास तीसरे भवन में युवक की मौत हो गई।
पुलिस ने बताया कि खेड़ली फाटक निवासी अमर सिंह (35) फेरी लगाकर कपड़े बेचता था। रविवार को वह कपड़े लेकर साइकिल से रेलवे कॉलोनी इलाके में जा रहा था। गंगाईचा चौराहे पर तेज गति से जा रहे एक ट्रैक्टर चालक ने उसे टक्कर मार दी। टक्कर मारने के बाद चालक ट्रैक्टर लेकर फरार हो गया। राहगीरों रिश्तेदारों ने अमर सिंह को तुरंत एमबीएस अस्पताल पहुंचाया, जहां डॉक्टरों ने उसे मृत घोषित कर दिया। अनंतपुरा पुलिस ने बताया कि थाना क्षेत्र निवासी भंवरलाल (50) पुत्र सोनाराम भाट पैदल तालाब गांव अपने किसी काम से जा रहा था। तालाब गांव मुख्य रोड पर पीछे से रहे एक बाइक सवार ने उसे टक्कर मार दी। राहगीरों ने उसे एमबीएस अस्पताल पहुंचाया, जहां उपचार के दौरान उसने दम तोड़ दिया।
सड़कपार करते समय टक्कर से युवक की मौत
महावीरनगर स्थित एलआईसी भवन के पास सड़क पार कर रहे एक युवक की अज्ञात वाहन की टक्कर से मौत हो गई। पुलिस ने बताया कि बिहार निवासी दशरथ शर्मा (55) हरिओम नगर में रहकर कारीगरी का काम करता था। शनिवार देर रात वो एलआईसी भवन के पास पैदल सड़क पार कर रहा था। तभी एक अज्ञात वाहन चालक उसे टक्कर मारकर फरार हो गया। राहगीरों ने उसे एमबीएस अस्पताल पहुंचाया, जहां इलाज के दौरान रविवार को उसकी मौत हो गई। पुलिस ने वाहन चालक के खिलाफ मामला दर्ज किया है।
bho_Deva hin_Deva hin_Deva hin_Deva hin_Deva